title: Vykonávacie nariadenie Komisie (EÚ) 2019/1762 z 23. októbra 2019, ktorým sa mení nariadenie (EÚ) č. 206/2010, pokiaľ ide o zahrnutie Spojeného kráľovstva Veľkej Británie a Severného Írska a jeho korunných dependencií do zoznamov tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Únie (Text s významom pre EHP)

text:
                  24.10.2019

                  SK

                  Úradný vestník Európskej únie

                  L 270/75

         VYKONÁVACIE NARIADENIE KOMISIE (EÚ) 2019/1762
         z 23. októbra 2019,
         ktorým sa mení nariadenie (EÚ) č. 206/2010, pokiaľ ide o zahrnutie Spojeného kráľovstva Veľkej Británie a Severného Írska a jeho korunných dependencií do zoznamov tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddiele I smernice 90/425/EHS, a na ich dovoz do Spoločenstva (1), a najmä na jej článok 17 ods. 2 písm. a),
         so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (2), a najmä na jej článok 8 ods. 1 a 4,
         so zreteľom na smernicu Rady 2004/68/ES z 26. apríla 2004, ktorá ustanovuje pravidlá zdravia zvierat na dovoz a tranzit určitých živých kopytníkov do Spoločenstva a cez Spoločenstvo, mení a dopĺňa smernicu 90/426/EHS a 92/65/EHS a ruší smernicu 72/462/EHS (3), a najmä na jej článok 3 ods. 1,
         keďže:

                     (1)

                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii (ďalej len „Zmluva o EÚ“). Európska rada 11. apríla 2019 po dohode so Spojeným kráľovstvom prijala rozhodnutie (EÚ) 2019/584 (4), ktorým sa predlžuje lehota podľa článku 50 ods. 3 Zmluvy o EÚ. V súlade s daným rozhodnutím sa lehota podľa článku 50 ods. 3 Zmluvy o EÚ ďalej predĺžila do 31. októbra 2019. Právo Únie sa teda prestane uplatňovať na Spojené kráľovstvo a v Spojenom kráľovstve od 1. novembra 2019 (ďalej len „dátum vystúpenia“).

                     (2)

                     V nariadení Komisie (EÚ) č. 206/2010 (5) sa stanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, ako aj požiadavky na vydávanie veterinárnych osvedčení. Stanovuje sa v ňom, že zásielky kopytníkov a čerstvé mäso z týchto zvierat určené na ľudskú spotrebu môžu vstupovať do Únie z tretích krajín, len ak spĺňajú podmienky stanovené v uvedenom nariadení.

                     (3)

                     Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina a v prípade niektorých z predmetných komodít aj jej korunné dependencie aj od dátumu vystúpenia spĺňali podmienky stanovené v nariadení (EÚ) č. 206/2010, pokiaľ ide o vstup zásielok kopytníkov iných ako koňovitých a čerstvého mäsa z kopytníkov vrátane koňovitých do Únie, a to tak, že budú naďalej dodržiavať súlad s právnymi predpismi Únie počas počiatočného obdobia aspoň deviatich mesiacov.

                     (4)

                     Vzhľadom na tieto osobitné záruky, ktoré poskytlo Spojené kráľovstvo Veľkej Británie a Severného Írska, a s cieľom zabrániť akémukoľvek zbytočnému narušeniu obchodu po dátume vystúpenia by sa preto Spojené kráľovstvo a jeho korunné dependencie mali zahrnúť do zoznamov tretích krajín, území a ich častí stanovených v časti 1 prílohy I a v časti 1 prílohy II k nariadeniu (EÚ) č. 206/2010, z ktorých je povolený vstup zásielok kopytníkov iných ako koňovitých a čerstvého mäsa z kopytníkov vrátane koňovitých do Únie.

                     (5)

                     Prílohy I a II k nariadeniu (EÚ) č. 206/2010 by sa preto mali zodpovedajúcim spôsobom zmeniť.

                     (6)

                     Toto nariadenie by sa malo uplatňovať od 1. novembra 2019, pokiaľ sa na Spojené kráľovstvo Veľkej Británie a Severného Írska v uvedenom dátume nebude naďalej uplatňovať právo Únie.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Prílohy I a II k nariadeniu (EÚ) č. 206/2010 sa menia v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. novembra 2019.
            Ak sa však právo Únie bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume, toto nariadenie sa neuplatňuje.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. októbra 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 268, 14.9.1992, s. 54.

            (2)  Ú. v. ES L 18, 23.1.2003, s. 11.

            (3)  Ú. v. EÚ L 139, 30.4.2004, s. 320.

            (4)  Rozhodnutie Európskej rady (EÚ) 2019/584 prijaté po dohode so Spojeným kráľovstvom z 11. apríla 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 101, 11.4.2019, s. 1).

            (5)  Nariadenie Komisie (EÚ) č. 206/2010 z 12. marca 2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení (Ú. v. EÚ L 73, 20.3.2010, s. 1).

            PRÍLOHA
            Nariadenie (EÚ) č. 206/2010 sa mení takto:

                        1.

                        V časti 1 prílohy I:

                                    a)

                                    Za položku týkajúcu sa Čile sa vkladajú tieto riadky:

                                                „GB – Spojené kráľovstvo Veľkej Británie a Severného Írska

                                                GB-0

                                                Celá krajina

                                                GB-1

                                                Anglicko, Wales a Severné Írsko

                                                BOV-X, BOV-Y, OVI-X, OVI-Y, POR-X, POR-Y, RUM, SUI

                                                   III, IVa, V, IX

                                                GB-2

                                                Škótsko

                                                BOV-X, BOV-Y, OVI-X, OVI-Y, POR-X, POR-Y, RUM, SUI

                                                   II, III, IVa, V, IX

                                                GG – Guernsey

                                                GG-0

                                                Celá krajina

                                                BOV-X, OVI-X, POR-X

                                                   V, IX“

                                    b)

                                    Za položku týkajúcu sa Grónska sa vkladá tento riadok:

                                                „IM – Ostrov Man

                                                IM-0

                                                Celá krajina

                                                BOV-X, BOV-Y, OVI-X, OVI-Y, POR-X, POR-Y

                                                   II, III, IVa, V, IX“

                                    c)

                                    Za položku týkajúcu sa Islandu sa vkladá tento riadok:

                                                „JE – Jersey

                                                JE-0

                                                Celá krajina

                                                BOV-X, RUM, SUI

                                                   IVa“

                        2.

                        V časti 1 prílohy II:

                                    a)

                                    Za položku týkajúcu sa Falklandských ostrovov sa vkladajú tieto riadky:

                                                „GB – Spojené kráľovstvo Veľkej Británie a Severného Írska

                                                GB-0

                                                Celá krajina

                                                BOV, OVI, POR, EQU, RUF, RUW, SUF, SUW

                                                GG – Guernsey

                                                GG-0

                                                Celá krajina“

                                    b)

                                    Za položku týkajúcu sa Izraela sa vkladá tento riadok:

                                                „IM – Ostrov Man

                                                IM-0

                                                Celá krajina

                                                BOV, OVI, POR“

                                    c)

                                    Za položku týkajúcu sa Islandu sa vkladá tento riadok:

                                                „JE – Jersey

                                                JE-0

                                                Celá krajina

                                                BOV“


title: Vykonávacie nariadenie Rady (EÚ) 2019/2026 z 21. novembra 2019, ktorým sa mení vykonávacie nariadenie (EÚ) č. 282/2011, pokiaľ ide o dodania tovaru alebo poskytovania služieb uľahčované elektronickými rozhraniami, ako aj o osobitné úpravy pre zdaniteľné osoby, ktoré poskytujú služby nezdaniteľným osobám, uskutočňujú predaj tovaru na diaľku a určité domáce dodania tovaru

text:
                  4.12.2019

                  SK

                  Úradný vestník Európskej únie

                  L 313/14

         VYKONÁVACIE NARIADENIE RADY (EÚ) 2019/2026
         z 21. novembra 2019,
         ktorým sa mení vykonávacie nariadenie (EÚ) č. 282/2011, pokiaľ ide o dodania tovaru alebo poskytovania služieb uľahčované elektronickými rozhraniami, ako aj o osobitné úpravy pre zdaniteľné osoby, ktoré poskytujú služby nezdaniteľným osobám, uskutočňujú predaj tovaru na diaľku a určité domáce dodania tovaru
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na smernicu Rady 2006/112/ES z 28. novembra 2006 o spoločnom systéme dane z pridanej hodnoty (1), a najmä na jej článok 397,
         so zreteľom na návrh Európskej komisie,
         keďže:

                     (1)

                     Smernica 2006/112/ES bola zmenená smernicou Rady (EÚ) 2017/2455 (2), ktorou sa okrem iného rozšíril rozsah pôsobnosti osobitných úprav pre neusadené zdaniteľné osoby, ktoré poskytujú telekomunikačné služby, služby rozhlasového a televízneho vysielania alebo elektronické služby nezdaniteľným osobám, na všetky druhy služieb, ako aj na predaj tovaru na diaľku v rámci Spoločenstva a predaj tovaru na diaľku dovážaného z tretích území alebo tretích krajín. Smernicou (EÚ) 2017/2455 sa zaviedli aj určité ustanovenia uplatniteľné na zdaniteľné osoby, ktoré uľahčujú prostredníctvom použitia elektronického rozhrania, ako je trhovisko, platforma, portál alebo podobné prostriedky, dodanie tovaru alebo poskytovanie služieb uskutočňované inými zdaniteľnými osobami.

                     (2)

                     Podrobné ustanovenia týkajúce sa uplatňovania uvedených osobitných úprav, ktoré sú stanovené vo vykonávacom nariadení Rady (EÚ) č. 282/2011 (3), by sa mali aktualizovať vzhľadom na to, že sa rozšíril rozsah ich pôsobnosti.

                     (3)

                     Vymedzenie pojmov „predaj tovaru na diaľku v rámci Spoločenstva“ a „predaj tovaru na diaľku dovážaného z tretích území alebo tretích krajín“ v smernici 2006/112/ES sa vzťahuje aj na dodania tovaru, pri ktorých dodávateľ zasahuje nepriamo do odoslania alebo prepravy tovaru nadobúdateľovi. V snahe zabezpečiť správne a jednotné uplatňovanie týchto vymedzení pojmov v členských štátoch a zvýšiť právnu istotu pre hospodárske subjekty, ako aj pre daňové správy je preto nevyhnutné, aby sa v tejto súvislosti objasnil a vymedzil význam pojmu „nepriamo“.

                     (4)

                     V snahe zabezpečiť, aby sa v členských štátoch jednotne uplatňovali ustanovenia týkajúce sa zdaniteľných osôb, ktoré uľahčujú dodanie tovaru a poskytovanie služieb v Spoločenstve, a zvýšiť právnu istotu pre zdaniteľné osoby podliehajúce pravidlám platným v oblasti dane z pridanej hodnoty (DPH), ako aj pre daňové správy presadzujúce tieto pravidlá, je nevyhnutné, aby sa bližšie vymedzil význam pojmu „uľahčuje“ a aby sa objasnilo, kedy sa zdaniteľná osoba nepovažuje za osobu, ktorá uľahčuje dodanie tovaru alebo poskytovanie služieb prostredníctvom elektronického rozhrania.

                     (5)

                     S cieľom zabezpečiť jednotné uplatňovanie pravidiel platných v oblasti DPH je nevyhnutné jasne stanoviť okamih, keď možno platbu nadobúdateľa považovať za prijatú, aby bolo možné určiť, v ktorom zdaňovacom období sa majú priznávať dodania zo strany zdaniteľných osôb uľahčujúcich dodania tovaru v Spoločenstve prostredníctvom použitia elektronického rozhrania alebo zo strany každej zdaniteľnej osoby využívajúcej osobitnú úpravu pre predaj tovaru na diaľku dovážaného z tretích území alebo tretích krajín.

                     (6)

                     Je potrebné určiť, ktorý typ informácií by sa mal uchovávať v záznamoch zdaniteľných osôb, ktoré prostredníctvom elektronického rozhrania uľahčujú dodanie tovaru a poskytovanie služieb v Spoločenstve. Pri tom by sa mala zohľadniť povaha informácií dostupných takýmto zdaniteľným osobám, ich relevantnosť pre daňové správy a požiadavka, aby takéto vedenie účtovníctva a uchovávanie záznamov bolo primerané, s cieľom dodržiavať práva a povinnosti stanovené v nariadení Európskeho parlamentu a Rady (EÚ) 2016/679 (4).

                     (7)

                     Zdaniteľná osoba, ktorá uľahčuje určité dodania tovaru v Spoločenstve prostredníctvom použitia elektronického rozhrania, sa považuje za osobu, ktorá sama prijala a dodala tovar a je povinná z týchto dodaní zaplatiť DPH. Je dôležité zohľadniť, že to, či takáto zdaniteľná osoba správne prizná a zaplatí sumu splatnej DPH, môže závisieť od presnosti informácií, ktoré jej poskytnú dodávatelia predávajúci tovar prostredníctvom uvedeného elektronického rozhrania. Preto je opodstatnené stanoviť, že takáto zdaniteľná osoba nie je povinná zaplatiť žiadnu sumu DPH presahujúcu DPH, ktorú za uvedené dodania priznala a zaplatila, ak sú informácie, ktoré jej boli doručené, chybné, pokiaľ vie preukázať, že skutočne nevedela a ani nemohla vedieť, že informácie, ktoré jej boli doručené, sú nesprávne. To by malo členským štátom umožniť, aby tieto zdaniteľné osoby oslobodili od ďalšej povinnosti platiť DPH, ak konajú v dobrej viere.

                     (8)

                     S cieľom znížiť administratívnu záťaž zdaniteľných osôb, ktoré uľahčujú určité dodania tovaru v Spoločenstve prostredníctvom použitia elektronického rozhrania, je vhodné, aby sa tieto zdaniteľné osoby oslobodili od povinnosti dokazovať štatút predajcu a nadobúdateľa. Preto by sa mali zaviesť určité vyvrátiteľné predpoklady, na základe ktorých sa dodávatelia predávajúci tovar cez uvedené elektronické rozhranie považujú za zdaniteľné osoby a jeho nadobúdatelia za nezdaniteľné osoby.

                     (9)

                     Aby sa predišlo pochybnostiam, je potrebné stanoviť, že identifikačné číslo pridelené sprostredkovateľovi, ktorý koná v mene a na účet zdaniteľnej osoby využívajúcej úpravu pre dovoz, predstavuje povolenie, ktoré mu umožňuje konať ako sprostredkovateľ, a že toto identifikačné číslo nemôže sprostredkovateľ použiť na priznanie k DPH zo zdaniteľných transakcií, ktoré vykonáva on sám.

                     (10)

                     Členské štáty nepovažujú za užitočné ustanovenie, podľa ktorého je zdaniteľná osoba, ktorá dobrovoľne prestala využívať osobitnú úpravu, vylúčená z opätovného využívania tejto osobitnej úpravy po dobu dvoch kalendárnych štvrťrokov, a toto ustanovenie môže predstavovať dodatočnú záťaž pre príslušnú zdaniteľnú osobu. Uvedené ustanovenie by sa preto malo vypustiť.

                     (11)

                     Aby sa obmedzil IT vplyv, ktorý so sebou prinesie zmena v spôsobe, akým sa majú vykonávať opravy predchádzajúcich daňových priznaní k DPH v rámci osobitnej úpravy, je výhodnejšie stanoviť, že opravy daňového priznania k DPH týkajúce sa zdaňovacieho obdobia predchádzajúceho dátumu, od ktorého majú členské štáty uplatňovať vnútroštátne opatrenia na dosiahnutie súladu s článkami 2 a 3 smernice (EÚ) 2017/2455, sa musia vykonávať prostredníctvom opráv uvedeného daňového priznania. Navyše, keďže opravy predchádzajúcich daňových priznaní k DPH sa za zdaňovacie obdobia od 1. januára 2021 budú musieť podávať v nasledujúcom daňovom priznaní, zdaniteľné osoby vylúčené z osobitnej úpravy už nebudú môcť vykonať opravy v nasledujúcom daňovom priznaní. Preto je potrebné stanoviť, že takéto opravy by sa mali urobiť priamo u správcu dane príslušných členských štátov spotreby.

                     (12)

                     Vzhľadom na to, že meno nadobúdateľa sa musí uchovávať v záznamoch zdaniteľnej osoby využívajúcej osobitnú úpravu len vtedy, ak je toto meno dostupné tejto zdaniteľnej osobe, že meno nadobúdateľa nie je potrebné na určenie členského štátu, v ktorom dodanie tovaru alebo poskytnutie služby podlieha DPH, a že meno nadobúdateľa môže viesť k problémom z hľadiska ochrany údajov, nie je viac potrebné zahŕňať ho do záznamov, ktoré majú viesť zdaniteľné osoby využívajúce osobitnú úpravu. V záujme uľahčenia kontroly dodaní tovaru, na ktoré sa vzťahuje osobitná úprava, je však potrebné, aby sa medzi informácie, ktoré majú uchovávať zdaniteľné osoby, zahrnuli informácie o vrátení tovaru a čísla zásielok alebo čísla transakcií.

                     (13)

                     S cieľom zabezpečiť konzistentnosť medzi osobitnými úpravami na priznanie a platbu DPH pri dovoze na jednej strane a colnými ustanoveniami týkajúcimi sa odkladu platby cla a povinnosťami osoby predkladajúcej tovar colným orgánom na strane druhej, ako aj zabezpečiť správnu platbu DPH pri dovoze, ak sa používajú tieto úpravy, by sa malo upresniť, že mesačná platba DPH pri dovoze podľa osobitných úprav by mohla podliehať bežným podmienkam uplatňovaným podľa colných právnych predpisov na povolenie odkladu platby dovozného cla. Okrem toho by sa malo upresniť, že uplatňovanie osobitných úprav nezaväzuje členské štáty k tomu, aby od osoby predkladajúcej tovar colným orgánom vyžadovali, aby bola splnomocnená osobou, pre ktorú je tento tovar určený, na predloženie tovaru v jej mene.

                     (14)

                     Vykonávacie nariadenie (EÚ) č. 282/2011 by sa preto malo zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Vykonávacie nariadenie (EÚ) č. 282/2011 sa mení takto:

                        1.

                        Kapitola IV sa mení takto:

                                    a)

                                    nadpis kapitoly IV sa nahrádza takto:
                                    „ZDANITEĽNÉ TRANSAKCIE

                                       (HLAVA IV SMERNICE 2006/112/ES)

                                       ODDIEL 1

                                          Dodanie Tovaru

                                             (Články 14 AŽ 19 Smernice 2006/112/ES)“;

                                    b)

                                    vkladajú sa tieto články:

                                       „Článok 5a
                                       Na účely uplatňovania článku 14 ods. 4 smernice 2006/112/ES sa tovar považuje za odoslaný alebo prepravený prostredníctvom dodávateľa alebo na jeho účet predovšetkým v nasledujúcich prípadoch, a to aj vtedy, keď dodávateľ zasahuje do odoslania alebo prepravy tovaru nepriamo:

                                                   a)

                                                   ak dodávateľ zadal odoslanie alebo prepravu tovaru ako subdodávku tretej strane, ktorá tovar doručuje nadobúdateľovi;

                                                   b)

                                                   ak odoslanie alebo prepravu tovaru zabezpečuje tretia strana, avšak úplnú alebo čiastočnú zodpovednosť za doručenie tovaru nadobúdateľovi nesie dodávateľ;

                                                   c)

                                                   ak dodávateľ fakturuje nadobúdateľovi prepravné poplatky a vyberá ich od neho, a ďalej ich postúpi tretej strane, ktorá zabezpečí odoslanie alebo prepravu tovaru;

                                                   d)

                                                   ak dodávateľ akýmikoľvek prostriedkami propaguje u nadobúdateľa doručovateľské služby tretej strany, zabezpečí kontakt medzi nadobúdateľom a treťou stranou alebo iným spôsobom poskytuje tretej strane informácie potrebné na doručenie tovaru nadobúdateľovi.

                                             Tovar sa však nepovažuje za odoslaný alebo prepravený prostredníctvom dodávateľa alebo na jeho účet, ak si nadobúdateľ prepravuje tovar sám alebo ak nadobúdateľ zabezpečuje doručenie tovaru treťou osobou a dodávateľ ani priamo ani nepriamo nezasahuje do toho, aby zabezpečil odoslanie alebo prepravu tohto tovaru alebo aby pomohol s organizovaním odoslania alebo prepravy tohto tovaru.

                                       Článok 5b
                                       Na účely uplatňovania článku 14a smernice 2006/112/ES znamená pojem „uľahčuje“ použitie elektronického rozhrania na to, aby nadobúdateľ a dodávateľ ponúkajúci tovar na predaj prostredníctvom elektronického rozhrania mohli nadviazať kontakt, ktorého výsledkom je dodanie tovaru prostredníctvom tohto elektronického rozhrania.
                                       Zdaniteľná osoba neuľahčuje dodanie tovaru, ak sú splnené všetky tieto podmienky:

                                                   a)

                                                   daná zdaniteľná osoba priamo ani nepriamo nestanovuje žiadne z pravidiel a podmienok, za ktorých sa uskutočňuje dodanie tovaru;

                                                   b)

                                                   daná zdaniteľná osoba nie je priamo ani nepriamo zapojená do schvaľovania účtovania platby odberateľovi;

                                                   c)

                                                   daná zdaniteľná osoba nie je priamo ani nepriamo zapojená do objednávania alebo dodania tovaru.

                                             Článok 14a smernice 2006/112/ES sa nevzťahuje na zdaniteľnú osobu, ktorá zabezpečuje len niektorú z týchto činností:

                                                   a)

                                                   spracovanie platieb v súvislosti s dodaním tovaru;

                                                   b)

                                                   inzerovanie alebo reklamu tovaru;

                                                   c)

                                                   presmerovanie alebo presun nadobúdateľov na iné elektronické rozhrania, na ktorých sa tovar ponúka na predaj, a to bez akéhokoľvek ďalšieho zásahu do jeho dodania.

                                       Článok 5c
                                       Na účely uplatňovania článku 14a smernice 2006/112/ES nie je zdaniteľná osoba, ktorá je považovaná za osobu, ktorá tovar sama prijala a dodala, povinná zaplatiť DPH presahujúcu DPH, ktorú táto zdaniteľná osoba z týchto dodaní priznala a zaplatila, ak sú splnené všetky tieto podmienky:

                                                   a)

                                                   zdaniteľná osoba je závislá od informácií, ktoré jej poskytnú dodávatelia predávajúci tovar prostredníctvom elektronického rozhrania alebo iné tretie strany, aby mohla z týchto dodaní správne priznať a zaplatiť DPH;

                                                   b)

                                                   informácie uvedené v písmene a) sú chybné;

                                                   c)

                                                   zdaniteľná osoba môže preukázať, že skutočne nevedela a ani nemohla vedieť, že tieto informácie sú nesprávne.

                                       Článok 5d
                                       Pokiaľ nemá zdaniteľná osoba, ktorá prijala a dodala tovar podľa článku 14a smernice 2006/112/ES, informácie, ktoré svedčia o opaku, považuje:

                                                   a)

                                                   osobu predávajúcu tovar prostredníctvom elektronického rozhrania za zdaniteľnú osobu;

                                                   b)

                                                   osobu kupujúcu uvedený tovar za nezdaniteľnú osobu.“;

                                    c)

                                    pred článok 6 sa vkladá tento nadpis:
                                    „Oddiel 2

                                          Poskytovanie Služieb

                                          (Články 24 Až 29 Smernice 2006/112/Es)“

                        2.

                        Článok 14 sa vypúšťa.

                        3.

                        Vkladá sa táto kapitola:
                        „KAPITOLA Va

                           ZDANITEĽNÁ UDALOSŤ A VZNIK DAŇOVEJ POVINNOSTI

                           (HLAVA VI SMERNICE 2006/112/ES)

                           Článok 41a
                           Na účely uplatňovania článku 66a smernice 2006/112/ES je okamih, keď sa platba prijala, okamih, keď sa dodávateľovi predávajúcemu tovar prostredníctvom elektronického rozhrania alebo na účet tohto dodávateľa doručí od nadobúdateľa potvrdenie o platbe, správa o povolení platby alebo záväzok k platbe, a to bez ohľadu na to, kedy sa uskutoční skutočná platba, a podľa toho, čo nastane skôr.“

                        4.

                        V kapitole X sa vkladá tento oddiel:
                        „Oddiel 1B

                              Vedenie Účtovníctva

                              (Články 241 Až 249 Smernice 2006/112/Es)

                           Článok 54b

                              1.   Na účely uplatňovania článku 242a smernice 2006/112/ES znamená pojem „uľahčuje“ použitie elektronického rozhrania na to, aby nadobúdateľ a dodávateľ ponúkajúci služby alebo tovar na predaj prostredníctvom elektronického rozhrania mohli nadviazať kontakt, ktorého výsledkom je dodanie tovaru alebo poskytnutie služby prostredníctvom tohto elektronického rozhrania.
                              Pojem „uľahčuje“ sa však nevzťahuje na dodanie tovaru alebo poskytovanie služieb, ak sú splnené všetky tieto podmienky:

                                          a)

                                          zdaniteľná osoba priamo ani nepriamo nestanovuje žiadne z pravidiel a podmienok, za ktorých sa uskutočňuje dodanie alebo poskytnutie;

                                          b)

                                          zdaniteľná osoba nie je priamo ani nepriamo zapojená do schvaľovania účtovania platby odberateľovi;

                                          c)

                                          zdaniteľná osoba nie je priamo ani nepriamo zapojená do objednávania či doručovania tovaru ani do poskytovania služieb.

                              2.   Na účely uplatňovania článku 242a smernice 2006/112/ES pojem „uľahčuje“ nezahŕňa prípady, keď zdaniteľná osoba zabezpečuje iba niektorú z týchto operácií:

                                          a)

                                          spracovanie platieb v súvislosti s dodaním tovaru alebo poskytovaním služieb;

                                          b)

                                          inzerciu alebo reklamu tovaru alebo služieb;

                                          c)

                                          presmerovanie alebo presun nadobúdateľov na iné elektronické rozhrania, na ktorých sa ponúka tovar alebo služby, a to bez akéhokoľvek ďalšieho zásahu do dodania alebo poskytnutia.

                           Článok 54c

                              1.   Zdaniteľná osoba uvedená v článku 242a smernice 2006/112/ES vedie nasledujúce záznamy o dodaní tovaru alebo poskytnutí služby, ak je považovaná za osobu, ktorá prijala a dodala tovar sama v súlade s článkom 14a smernice 2006/112/ES, alebo ak sa zúčastňuje na poskytovaní elektronicky poskytovaných služieb, v prípade ktorého sa predpokladá, že koná vo vlastnom mene v súlade s článkom 9a tohto nariadenia:

                                          a)

                                          záznamy uvedené v článku 63c tohto nariadenia, ak sa zdaniteľná osoba rozhodla uplatniť jednu z osobitných úprav stanovených v hlave XII kapitole 6 smernice 2006/112/ES;

                                          b)

                                          záznamy uvedené v článku 242 smernice 2006/112/ES, ak sa zdaniteľná osoba nerozhodla uplatňovať ani jednu z osobitných úprav stanovených v hlave XII kapitole 6 smernice 2006/112/ES.

                              2.   V súvislosti s dodaniami tovaru inými ako tie, ktoré sú uvedené v odseku 1, uchováva zdaniteľná osoba uvedená v článku 242a smernice 2006/112/ES tieto informácie:

                                          a)

                                          meno, poštovú dresu a elektronickú adresu alebo webové sídlo dodávateľa, ktorého dodania sa uľahčujú prostredníctvom použitia elektronického rozhrania, a ak sú dostupné, tak aj:

                                                      i)

                                                      identifikačné číslo pre DPH alebo vnútroštátne daňové identifikačné číslo dodávateľa tovaru alebo poskytovateľa služieb;

                                                      ii)

                                                      číslo bankového účtu alebo číslo virtuálneho účtu dodávateľa tovaru alebo poskytovateľa služieb;

                                          b)

                                          opis tovaru, jeho hodnotu, miesto, kde sa odoslanie alebo preprava tovaru končí, a to spolu s časom dodania tovaru, a ak je dostupné, aj poradové číslo alebo jedinečné číslo transakcie;

                                          c)

                                          opis služieb, ich hodnotu, informácie, na základe ktorých sa dá určiť miesto a čas poskytnutia služieb, a ak je dostupné, aj poradové číslo alebo jedinečné číslo transakcie.“

                        5.

                        V kapitole XI sa oddiel 2 nahrádza takto:
                        „Oddiel 2

                              Osobitné Úpravy Pre Zdaniteľné Osoby, Ktoré Poskytujú Služby Nezdaniteľným Osobám Alebo Uskutočňujú Predaj Tovaru Na Diaľku Alebo Určité Domáce Dodania Tovaru

                              (Články 358 Až 369x Smernice 2006/112/Es)

                           Pododdiel 1

                              Vymedzenie Pojmov

                           Článok 57a
                           Na účely tohto oddielu sa uplatňuje toto vymedzenie pojmov:

                                       1.

                                       ‚úprava mimo Únie‘ je osobitná úprava pre služby, ktoré sú poskytované zdaniteľnými osobami neusadenými v Spoločenstve, ako sa stanovuje v hlave XII kapitole 6 oddiele 2 smernice 2006/112/ES;

                                       2.

                                       ‚úprava pre Úniu‘ je osobitná úprava pre predaj tovaru na diaľku v rámci Spoločenstva, pre dodania tovaru v rámci členského štátu uskutočnené elektronickými rozhraniami uľahčujúcimi tieto dodania a pre služby poskytované zdaniteľnými osobami usadenými v Spoločenstve, ale nie v členskom štáte spotreby, ako sa stanovuje v hlave XII kapitole 6 oddiele 3 smernice 2006/112/ES;

                                       3.

                                       ‚úprava pre dovoz‘ je osobitná úprava pre predaj tovaru na diaľku dovážaného z tretích území alebo tretích krajín, ako sa stanovuje v hlave XII kapitole 6 oddiele 4 smernice 2006/112/ES;

                                       4.

                                       ‚osobitná úprava‘ je v závislosti od kontextu ‚úprava mimo Únie‘‚ ‚úprava pre Úniu‘ alebo ‚úprava pre dovoz‘;

                                       5.

                                       ‚zdaniteľná osoba‘ je zdaniteľná osoba uvedená v článku 359 smernice 2006/112/ES, ktorá má povolenie využívať úpravu mimo Únie, zdaniteľná osoba uvedená v článku 369b uvedenej smernice, ktorá má povolenie využívať úpravu pre Úniu, alebo zdaniteľná osoba uvedená v článku 369m uvedenej smernice, ktorá má povolenie využívať úpravu pre dovoz;

                                       6.

                                       ‚sprostredkovateľ‘ je osoba vymedzená v článku 369l druhom odseku bode 2 smernice 2006/112/ES.

                           Pododdiel 2

                              Uplatňovanie Úpravy Pre Úniu

                           Článok 57b
                           (vypúšťa sa)

                           Pododdiel 3

                              Rozsah Pôsobnosti Úpravy Pre Úniu

                           Článok 57c
                           Úprava pre Úniu sa nevzťahuje na služby poskytované v členskom štáte, v ktorom si zdaniteľná osoba zriadila sídlo svojej ekonomickej činnosti alebo v ktorom má stálu prevádzkareň. Poskytnutie týchto služieb sa priznáva v daňovom priznaní k DPH podľa článku 250 smernice 2006/112/ES podávanom príslušnému správcovi dane tohto členského štátu.

                           Pododdiel 4

                              Identifikácia

                           Článok 57d

                              1.   Ak zdaniteľná osoba oznámi členskému štátu identifikácie, že má v úmysle využívať úpravu mimo Únie alebo úpravu pre Úniu, táto osobitná úprava sa uplatňuje od prvého dňa nasledujúceho kalendárneho štvrťroka.
                              Ak sa však prvé dodanie tovaru alebo poskytnutie služieb, na ktoré sa má vzťahovať úprava mimo Únie alebo úprava pre Úniu, uskutoční pred uvedeným dátumom, osobitná úprava sa uplatňuje odo dňa tohto prvého dodania tovaru alebo poskytnutia služieb za predpokladu, že zdaniteľná osoba oznámi členskému štátu identifikácie začatie svojich činností, na ktoré sa má úprava vzťahovať, najneskôr do desiateho dňa mesiaca nasledujúceho po tomto prvom dodaní tovaru alebo poskytnutí služieb.

                              2.   Ak zdaniteľná osoba alebo sprostredkovateľ konajúci na jej účet informujú členský štát identifikácie, že majú v úmysle využiť úpravu pre dovoz, táto osobitná úprava sa uplatňuje odo dňa, keď bolo zdaniteľnej osobe alebo sprostredkovateľovi pridelené individuálne identifikačné číslo pre DPH na účely uplatňovania úpravy pre dovoz, ako sa uvádza v článku 369q ods. 1 a 3 smernice 2006/112/ES.

                           Článok 57e
                           Členský štát identifikácie identifikuje zdaniteľnú osobu, ktorá využíva úpravu pre Úniu, pomocou jej identifikačného čísla pre DPH podľa článkov 214 a 215 smernice 2006/112/ES.
                           Individuálne identifikačné číslo pridelené sprostredkovateľovi podľa článku 369q ods. 2 smernice 2006/112/ES mu umožňuje, aby konal ako sprostredkovateľ na účet zdaniteľných osôb využívajúcich úpravu pre dovoz. Toto číslo však sprostredkovateľ nemôže používať na priznanie DPH zo zdaniteľných transakcií.

                           Článok 57f

                              1.   Ak zdaniteľná osoba využívajúca úpravu pre Úniu prestane spĺňať podmienky vymedzenia stanoveného v článku 369a bode 2 smernice 2006/112/ES, členský štát, v ktorom bola identifikovaná, prestáva byť členským štátom identifikácie.
                              Ak však zdaniteľná osoba naďalej spĺňa podmienky na využívanie uvedenej osobitnej úpravy, v záujme ďalšieho využívania tejto úpravy uvedie ako nový členský štát identifikácie členský štát, v ktorom si zriadila sídlo svojej ekonomickej činnosti, alebo v prípade, že si nezriadila sídlo svojej ekonomickej činnosti v Spoločenstve, členský štát, v ktorom má stálu prevádzkareň. Ak zdaniteľná osoba využívajúca úpravu pre Úniu pre dodanie tovaru nie je usadená v Spoločenstve, ako nový členský štát identifikácie uvedie členský štát, z ktorého odosiela alebo prepravuje tovar.
                              Ak sa členský štát identifikácie zmení v súlade s druhým pododsekom, táto zmena sa uplatňuje odo dňa, keď zdaniteľná osoba prestane mať sídlo svojej ekonomickej činnosti alebo stálu prevádzkareň v členskom štáte, ktorý sa predtým uvádzal ako členský štát identifikácie, alebo odo dňa, keď táto zdaniteľná osoba prestane odosielať alebo prepravovať tovar z daného členského štátu.

                              2.   Ak zdaniteľná osoba využívajúca úpravu pre dovoz alebo sprostredkovateľ konajúci na jej účet prestanú spĺňať podmienky stanovené v článku 369l druhom odseku bode 3 písm. b) až e) smernice 2006/112/ES, členský štát, v ktorom bola identifikovaná zdaniteľná osoba alebo jej sprostredkovateľ, prestáva byť členským štátom identifikácie.
                              Ak zdaniteľná osoba alebo jej sprostredkovateľ aj naďalej spĺňajú podmienky na využívanie uvedenej osobitnej úpravy, v záujme ďalšieho využívania tejto úpravy uvedú ako nový členský štát identifikácie členský štát, v ktorom si zriadili sídlo svojej ekonomickej činnosti, alebo v prípade, že si nezriadili sídlo svojej ekonomickej činnosti v Spoločenstve, členský štát, v ktorom majú stálu prevádzkareň.
                              Ak sa členský štát identifikácie zmení v zmysle druhého pododseku, táto zmena sa uplatňuje odo dňa, keď zdaniteľná osoba alebo jej sprostredkovateľ prestanú mať sídlo ekonomickej činnosti alebo stálu prevádzkareň v členskom štáte, ktorý sa predtým uvádzal ako členský štát identifikácie.

                           Článok 57g

                              1.   Zdaniteľná osoba využívajúca úpravu mimo Únie alebo úpravu pre Úniu môže ukončiť využívanie týchto osobitných úprav bez ohľadu na to, či naďalej dodáva tovar alebo poskytuje služby, ktoré by mohli byť oprávnené na jej využívanie. Zdaniteľná osoba informuje členský štát identifikácie najneskôr 15 dní pred koncom kalendárneho štvrťroka, ktorý predchádza kalendárnemu štvrťroku, v ktorom chce ukončiť využívanie danej úpravy. Ukončenie využívania úpravy nadobúda účinnosť prvým dňom nasledujúceho kalendárneho štvrťroka.
                              Povinnosti súvisiace s DPH týkajúce sa dodania tovaru alebo poskytovania služieb, ktoré vznikli po dni nadobudnutia účinnosti ukončenia, sa splnia priamo u správcu dane dotknutého členského štátu spotreby.

                              2.   Zdaniteľná osoba využívajúca úpravu pre dovoz môže ukončiť využívanie tejto úpravy bez ohľadu na to, či naďalej uskutočňuje predaj tovaru na diaľku dovážaného z tretích území alebo tretích krajín. Zdaniteľná osoba alebo sprostredkovateľ konajúci na jeho účet informujú členský štát identifikácie najneskôr 15 dní pred koncom mesiaca, ktorý predchádza mesiacu, v ktorom zamýšľajú ukončiť využívanie tejto úpravy. Ukončenie využívania úpravy nadobúda účinnosť od prvého dňa nasledujúceho mesiaca a zdaniteľná osoba už nebude môcť využívať úpravu pre dodania uskutočňované od tohto dňa.

                           Pododdiel 5

                              Oznamovacie Povinnosti

                           Článok 57h

                              1.   Zdaniteľná osoba alebo sprostredkovateľ konajúci na jej účet informujú členský štát identifikácie elektronicky najneskôr do desiateho dňa nasledujúceho mesiaca o akejkoľvek z týchto skutočností:

                                          a)

                                          ukončení svojich činností, na ktoré sa vzťahuje osobitná úprava;

                                          b)

                                          akýchkoľvek zmenách svojich činností, na ktoré sa vzťahuje osobitná úprava, v dôsledku ktorých už nespĺňajú podmienky potrebné na využívanie takejto osobitnej úpravy;

                                          c)

                                          akýchkoľvek zmenách informácií, ktoré predtým poskytli členskému štátu identifikácie.

                              2.   Ak sa členský štát identifikácie zmení v súlade s článkom 57f, zdaniteľná osoba alebo sprostredkovateľ konajúci na jej účet oznámi túto zmenu obom príslušným členským štátom, a to najneskôr do desiateho dňa mesiaca nasledujúceho po tejto zmene. V prípade, že zdaniteľná osoba využíva osobitnú úpravu po prvýkrát, oznámi novému členskému štátu identifikácie požadované registračné údaje.

                           Pododdiel 6

                              Vylúčenie

                           Článok 58

                              1.   Ak zdaniteľná osoba využívajúca jednu z osobitných úprav spĺňa jedno alebo viac z kritérií pre vylúčenie stanovených v článku 369e alebo kritérií vymazania z identifikačného registra stanovených v článku 363 alebo v článku 369r ods. 1 a 3 smernice 2006/112/ES, členský štát identifikácie vylúči túto zdaniteľnú osobu z danej úpravy.
                              Vylúčiť zdaniteľnú osobu z jednej z osobitných úprav môže iba členský štát identifikácie.
                              Členský štát identifikácie pri svojom rozhodnutí o vylúčení alebo vymazaní vychádza zo všetkých dostupných informácií vrátane informácií poskytnutých ktorýmkoľvek iným členským štátom.

                              2.   Vylúčenie zdaniteľnej osoby z úpravy mimo Únie alebo úpravy pre Úniu nadobúda účinnosť od prvého dňa kalendárneho štvrťroka nasledujúceho po dni elektronického zaslania rozhodnutia o vylúčení tejto zdaniteľnej osobe. Ak je však vylúčenie spôsobené zmenou sídla ekonomickej činnosti alebo stálej prevádzkarne, alebo zmenou miesta, z ktorého sa začína odosielanie alebo preprava tovaru, vylúčenie nadobúda účinnosť odo dňa tejto zmeny.

                              3.   Vylúčenie zdaniteľnej osoby z úpravy pre dovoz nadobúda účinnosť od prvého dňa mesiaca nasledujúceho po dni elektronického zaslania rozhodnutia o vylúčení tejto zdaniteľnej osobe, s výnimkou týchto situácií:

                                          a)

                                          ak je vylúčenie spôsobené zmenou sídla ekonomickej činnosti alebo stálej prevádzkarne zdaniteľnej osoby, v takom prípade vylúčenie nadobúda účinnosť odo dňa tejto zmeny;

                                          b)

                                          ak je vylúčenie spôsobené sústavným porušovaním pravidiel tejto úpravy zdaniteľnou osobou, v takom prípade vylúčenie nadobúda účinnosť odo dňa nasledujúceho po dni elektronického zaslania rozhodnutia o vylúčení tejto zdaniteľnej osobe.

                              4.   Okrem situácie, na ktorú sa vzťahuje odsek 3 písm. b), zostáva individuálne identifikačné číslo pre DPH, ktoré bolo pridelené na účely použitia úpravy pre dovoz, platné počas obdobia potrebného na dovoz tovaru, ktorý bol dodaný pred dátumom vylúčenia, avšak toto obdobie nesmie trvať dlhšie ako dva mesiace od dátumu vylúčenia.

                              5.   Ak sprostredkovateľ spĺňa jedno z kritérií vymazania, ktoré sú stanovené v článku 369r ods. 2 smernice 2006/112/ES, členský štát identifikácie vymaže tohto sprostredkovateľa z identifikačného registra a vylúči zdaniteľné osoby, ktoré tento sprostredkovateľ zastupuje, z úpravy pre dovoz.
                              Vymazať sprostredkovateľa z identifikačného registra môže iba členský štát identifikácie.
                              Členský štát identifikácie pri svojom rozhodnutí o vymazaní vychádza zo všetkých dostupných informácií vrátane informácií poskytnutých ktorýmkoľvek iným členským štátom.
                              Vymazanie sprostredkovateľa z identifikačného registra nadobúda účinnosť od prvého dňa mesiaca nasledujúceho po dni elektronického zaslania rozhodnutia o vymazaní sprostredkovateľovi a zdaniteľným osobám, ktoré zastupuje, s výnimkou týchto situácií:

                                          a)

                                          ak je vymazanie spôsobené zmenou sídla ekonomickej činnosti alebo stálej prevádzkarne sprostredkovateľa, v takom prípade vymazanie nadobúda účinnosť odo dňa tejto zmeny;

                                          b)

                                          ak je vymazanie sprostredkovateľa spôsobené tým, že sústavne porušuje pravidlá úpravy pre dovoz, v takom prípade je vymazanie účinné odo dňa nasledujúceho po dni elektronického zaslania rozhodnutia o vymazaní sprostredkovateľovi a zdaniteľným osobám, ktoré zastupuje.

                           Článok 58a
                           Zdaniteľná osoba, ktorá využíva osobitnú úpravu a ktorá počas dvoch rokov nedodala žiadny tovar ani neposkytla žiadne služby, na ktoré sa daná úprava vzťahuje, ani v jednom členskom štáte spotreby, sa považuje za osobu, ktorá svoje zdaniteľné činnosti ukončila v zmysle článku 363 písm. b), článku 369e písm. b), článku 369r ods. 1 písm. b) alebo článku 369r ods. 3 písm. b) smernice 2006/112/ES. Toto ukončenie nebráni uvedenej zdaniteľnej osobe využívať osobitnú úpravu, ak opäť začne vykonávať svoje činnosti, na ktoré sa vzťahuje niektorá z úprav.

                           Článok 58b

                              1.   Ak je zdaniteľná osoba vylúčená z jednej z osobitných úprav pre sústavné nedodržiavanie pravidiel súvisiacich s danou úpravou, táto zdaniteľná osoba zostáva vylúčená z využívania každej osobitnej úpravy v každom členskom štáte počas dvoch rokov nasledujúcich po zdaňovacom období, v ktorom bola vylúčená.
                              Prvý pododsek sa však neuplatňuje na úpravu pre dovoz v prípade, že vylúčenie bolo spôsobené sústavným porušovaním pravidiel sprostredkovateľom konajúcim na účet zdaniteľnej osoby.
                              Ak je sprostredkovateľ vymazaný z identifikačného registra pre sústavné porušovanie pravidiel úpravy pre dovoz, nemôže konať ako sprostredkovateľ počas dvoch rokov nasledujúcich po mesiaci, v ktorom bol z uvedeného registra vymazaný.

                              2.   Za sústavné nedodržiavanie pravidiel súvisiacich s jednou z osobitných úprav v zmysle článku 363 písm. d), článku 369e písm. d), článku 369r ods. 1 písm. d), článku 369r ods. 2 písm. c) alebo článku 369r ods. 3 písm. d) smernice 2006/112/ES zdaniteľnou osobou alebo sprostredkovateľom sa považujú minimálne tieto prípady:

                                          a)

                                          ak za tri bezprostredne predchádzajúce zdaňovacie obdobia členský štát identifikácie vydal zdaniteľnej osobe alebo sprostredkovateľovi konajúcemu na jej účet výzvy podľa článku 60a a v lehote desiatich dní od zaslania tejto výzvy nebolo podané daňové priznanie k DPH za každé z týchto zdaňovacích období;

                                          b)

                                          ak za tri bezprostredne predchádzajúce zdaňovacie obdobia členský štát identifikácie vydal zdaniteľnej osobe alebo sprostredkovateľovi konajúcemu na jej účet výzvy podľa článku 63a a zdaniteľná osoba alebo sprostredkovateľ konajúci na jej účet nezaplatili v lehote desiatich dní od zaslania výzvy plnú výšku priznanej DPH za každé z týchto zdaňovacích období, okrem prípadov, keď je zostávajúca nezaplatená suma za každé zdaňovacie obdobie nižšia ako 100 EUR;

                                          c)

                                          ak v nadväznosti na žiadosť členského štátu identifikácie a po uplynutí jedného mesiaca od ďalšej výzvy členského štátu identifikácie, zdaniteľná osoba alebo sprostredkovateľ konajúci na jej účet nesprístupnili elektronicky záznamy uvedené v článkoch 369, 369k a 369x smernice 2006/112/ES.

                           Článok 58c
                           Zdaniteľná osoba, ktorá bola vylúčená z úpravy mimo Únie alebo úpravy pre Úniu, si splní všetky povinnosti súvisiace s DPH týkajúce sa dodania tovaru alebo poskytovania služieb, ktoré vznikli po dni nadobudnutia účinnosti vylúčenia, priamo u správcu dane dotknutého členského štátu spotreby.

                           Pododdiel 7

                              Daňové Priznanie K Dph

                           Článok 59

                              1.   Každé zdaňovacie obdobie v zmysle článkov 364, 369f alebo 369 s smernice 2006/112/ES je samostatným zdaňovacím obdobím.

                              2.   Ak sa v súlade s článkom 57d ods. 1 druhým pododsekom uplatňuje úprava mimo Únie alebo úprava pre Úniu odo dňa prvého dodania tovaru alebo poskytnutia služieb, zdaniteľná osoba podá osobitné daňové priznanie k DPH za kalendárny štvrťrok, počas ktorého dodala tovar alebo poskytla služby po prvýkrát.

                              3.   Ak bola zdaniteľná osoba zaregistrovaná počas zdaňovacieho obdobia v rámci úpravy mimo Únie alebo úpravy pre Úniu, podá daňové priznania k DPH a uhradí zodpovedajúce platby členskému štátu identifikácie pre každú úpravu za dodaný tovar a poskytnuté služby a obdobia, na ktoré sa uvedená úprava vzťahuje.

                              4.   Ak sa členský štát identifikácie zmení v súlade s článkom 57f po prvom dni príslušného zdaňovacieho obdobia, zdaniteľná osoba alebo sprostredkovateľ konajúci na jej účet podajú daňové priznania k DPH a uhradia zodpovedajúce platby predchádzajúcemu, ako aj novému členskému štátu identifikácie za dodania tovaru alebo poskytnutia služieb uskutočnené počas príslušných období, keď boli tieto členské štáty členským štátom identifikácie.

                           Článok 59a
                           Ak zdaniteľná osoba využívajúca osobitnú úpravu nedodala počas zdaňovacieho obdobia v rámci takejto osobitnej úpravy žiadny tovar alebo neposkytla žiadne služby ani v jednom členskom štáte spotreby a v súvislosti s predchádzajúcimi daňovými priznaniami nemusí vykonať žiadne opravy, táto zdaniteľná osoba alebo sprostredkovateľ konajúci na jej účet podajú daňové priznanie k DPH, v ktorom uvedú, že počas daného obdobia sa nedodal žiadny tovar alebo neposkytli žiadne služby (nulové daňové priznanie k DPH).

                           Článok 60
                           Sumy uvedené v daňových priznaniach k DPH podaných v rámci osobitných úprav sa nezaokrúhľujú nahor ani nadol na najbližšiu celú peňažnú jednotku. Vykáže sa a poukáže sa presná suma DPH.

                           Článok 60a
                           Členský štát identifikácie elektronicky vyzve zdaniteľné osoby alebo sprostredkovateľov konajúcich na ich účet, ktorí nepodali daňové priznanie k DPH podľa článkov 364, 369f alebo 369 s smernice 2006/112/ES, na splnenie ich povinnosti podať takéto daňové priznanie. Členský štát identifikácie vydá výzvu desiaty deň nasledujúci po dni, keď sa malo priznanie podať, a o vydaní výzvy informuje elektronicky ostatné členské štáty.
                           Za akékoľvek následné výzvy a kroky prijaté na účely vymerania dane a výberu DPH zodpovedá dotknutý členský štát spotreby.
                           Bez ohľadu na akékoľvek výzvy, ktoré vydal členský štát spotreby, a kroky, ktoré tento členský štát spotreby prijal, zdaniteľná osoba alebo sprostredkovateľ konajúci na jej účet podávajú daňové priznanie k DPH členskému štátu identifikácie.

                           Článok 61

                              1.   Zmeny číselných údajov, ktoré sa nachádzajú v daňovom priznaní k DPH za obdobia až do posledného zdaňovacieho obdobia v roku 2020 vrátane tohto posledného zdaňovacieho obdobia, sa po podaní daňového priznania k DPH vykonávajú iba opravou tohto daňového priznania, a nie úpravami v neskoršom daňovom priznaní.
                              Zmeny číselných údajov uvedených v daňovom priznaní k DPH za obdobia od prvého zdaňovacieho obdobia v roku 2021 sa po podaní daňového priznania k DPH vykonávajú iba úpravami v neskoršom daňovom priznaní.

                              2.   Opravy uvedené v odseku 1 sa predkladajú elektronicky členskému štátu identifikácie v lehote troch rokov od uplynutia lehoty na podanie pôvodného daňového priznania.
                              Pravidlá členského štátu spotreby na účely vymerania dane a opráv však ostávajú nedotknuté.

                           Článok 61a

                              1.   Zdaniteľná osoba alebo sprostredkovateľ konajúci na jej účet podávajú svoje konečné daňové priznanie k DPH a akékoľvek neskoré podania predchádzajúcich daňových priznaní a uhrádzajú zodpovedajúce platby členskému štátu, ktorý bol členským štátom identifikácie v čase ukončenia, vylúčenia alebo zmeny, ak:

                                          a)

                                          ukončia využívanie jednej z osobitných úprav;

                                          b)

                                          sú vylúčení z jednej z osobitných úprav;

                                          c)

                                          zmenia členský štát identifikácie v súlade s článkom 57f.

                                    Akékoľvek opravy konečného daňového priznania a predchádzajúcich daňových priznaní k DPH, ktoré sa musia vykonať po podaní konečného daňového priznania, sa urobia priamo u správcu dane príslušného členského štátu spotreby.

                              2.   Sprostredkovateľ podáva za všetky zdaniteľné osoby, na ktorých účet koná, konečné daňové priznania k DPH a akékoľvek neskoré podania predchádzajúcich daňových priznaní a uhrádza zodpovedajúce platby členskému štátu, ktorý bol členským štátom identifikácie v čase vymazania alebo zmeny, ak:

                                          a)

                                          je vymazaný z identifikačného registra;

                                          b)

                                          zmení členský štát identifikácie v súlade s článkom 57f ods. 2

                                    Akékoľvek opravy konečného daňového priznania a predchádzajúcich daňových priznaní k DPH, ktoré sa musia vykonať po podaní konečného daňového priznania, sa urobia priamo u správcu dane príslušného členského štátu spotreby.

                           Pododdiel 7a

                              Úprava Pre Dovoz – Zdaniteľná Udalosť

                           Článok 61b
                           Na účely uplatňovania článku 369n smernice 2006/112/ES sa pod okamihom, keď sa platba prijala, rozumie okamih, keď nadobúdateľ doručí zdaniteľnej osobe využívajúcej úpravu pre dovoz alebo na jej účet potvrdenie o platbe, správu o povolení platby alebo záväzok k platbe, a to bez ohľadu na to, kedy sa uskutoční skutočná platba, podľa toho, čo nastane skôr.

                           Pododdiel 8

                              Mena

                           Článok 61c
                           Ak členský štát identifikácie, ktorého menou nie je euro, rozhodne, že daňové priznania k DPH sa musia vypracúvať v jeho národnej mene, toto rozhodnutie sa vzťahuje na daňové priznania k DPH všetkých zdaniteľných osôb využívajúcich osobitné úpravy.

                           Pododdiel 9

                              Platby

                           Článok 62
                           Bez toho, aby bol dotknutý článok 63a tretí pododsek a článok 63b, zdaniteľná osoba alebo sprostredkovateľ konajúci na jej účet uskutočňujú všetky platby členskému štátu identifikácie.
                           Platby DPH uskutočnené zdaniteľnou osobou alebo sprostredkovateľom konajúcim na jej účet podľa článkov 367, 369i alebo 369v smernice 2006/112/ES sa konkrétne týkajú daňového priznania k DPH, ktoré sa podalo podľa článkov 364, 369f alebo 369 s uvedenej smernice. Prípadné neskoršie úpravy zaplatených súm vykonáva zdaniteľná osoba alebo sprostredkovateľ konajúci na jej účet iba s odkazom na uvedené daňové priznanie, pričom sa tieto úpravy nesmú priradiť k inému daňovému priznaniu ani upraviť v neskoršom daňovom priznaní. Každá platba odkazuje na referenčné číslo uvedeného konkrétneho daňového priznania.

                           Článok 63
                           Členský štát identifikácie, ktorý prijme vyššiu platbu, ako je suma vyplývajúca z daňového priznania k DPH podaného podľa článkov 364, 369f alebo 369 s smernice 2006/112/ES, vráti preplatok priamo dotknutej zdaniteľnej osobe alebo sprostredkovateľovi konajúcemu na jej účet.
                           Ak členský štát identifikácie prijal sumu na základe daňového priznania k DPH, o ktorom sa následne zistí, že je nesprávne, a tento členský štát túto sumu už rozdelil medzi členské štáty spotreby, všetky tieto členské štáty spotreby vrátia svoje príslušné časti každého preplatku priamo zdaniteľnej osobe alebo sprostredkovateľovi konajúcemu na jej účet.
                           Ak sa však preplatky týkajú období do posledného zdaňovacieho obdobia v roku 2018 vrátane tohto obdobia, členský štát identifikácie vráti príslušný diel zodpovedajúcej časti sumy ponechanej v súlade s článkom 46 ods. 3 nariadenia (EÚ) č. 904/2010, a členský štát spotreby vráti preplatok znížený o sumu, ktorú vráti členský štát identifikácie.
                           Členské štáty spotreby informujú elektronicky členský štát identifikácie o výške uvedených vrátených súm.

                           Článok 63a
                           Ak zdaniteľná osoba alebo sprostredkovateľ konajúci na jej účet podali daňové priznanie k DPH podľa článkov 364, 369f alebo 369 s smernice 2006/112/ES, ale neuskutočnila sa žiadna platba alebo je táto platba nižšia ako platba vyplývajúca z uvedeného priznania, členský štát identifikácie zašle elektronicky na desiaty deň nasledujúci po dni, keď sa platba mala najneskôr uhradiť, v súlade s článkami 367, 369i alebo 369v smernice 2006/112/ES zdaniteľnej osobe alebo sprostredkovateľovi konajúcemu na jej účet výzvu týkajúcu sa každej nezaplatenej DPH.
                           Členský štát identifikácie informuje elektronicky členské štáty spotreby o zaslaní takejto výzvy.
                           Za akékoľvek následné výzvy a kroky prijaté na účely výberu DPH zodpovedá dotknutý členský štát spotreby. Ak takéto následné výzvy vydal členský štát spotreby, zodpovedajúca DPH sa zaplatí tomuto členskému štátu.
                           Členský štát spotreby informuje elektronicky o vydaní výzvy členský štát identifikácie.

                           Článok 63b
                           Ak daňové priznanie k DPH nebolo podané alebo bolo podané oneskorene, alebo je neúplné alebo nesprávne, alebo ak DPH bola zaplatená neskoro, všetky úroky, pokuty alebo akékoľvek ďalšie poplatky vypočíta a vymeria členský štát spotreby. Zdaniteľná osoba alebo sprostredkovateľ konajúci na jej účet zaplatí takéto úroky, pokuty alebo akékoľvek iné poplatky priamo členskému štátu spotreby.

                           Pododdiel 10

                              Záznamy

                           Článok 63c

                              1.   Na to, aby sa záznamy, ktoré uchováva zdaniteľná osoba, považovali za dostatočne podrobné v zmysle článkov 369 a 369k smernice 2006/112/ES, musia obsahovať tieto informácie:

                                          a)

                                          členský štát spotreby, do ktorého sa dodal tovar alebo v ktorom sa poskytli služby;

                                          b)

                                          druh služieb alebo opis a množstvo dodaného tovaru;

                                          c)

                                          dátum dodania tovaru alebo poskytnutia služieb;

                                          d)

                                          základ dane s uvedením použitej meny;

                                          e)

                                          akékoľvek následné zvýšenie alebo zníženie základu dane;

                                          f)

                                          uplatnenú sadzbu DPH;

                                          g)

                                          sumu splatnej DPH s uvedením použitej meny;

                                          h)

                                          dátum a sumu prijatých platieb;

                                          i)

                                          akékoľvek platby na účet prijaté pred dodaním tovaru alebo poskytnutím služieb;

                                          j)

                                          ak sa vystaví faktúra, informácie, ktoré sú v nej uvedené;

                                          k)

                                          v súvislosti so službami informácie použité na určenie miesta, kde je odberateľ usadený alebo kde má trvalé bydlisko, alebo kde sa obvykle zdržiava, a v súvislosti s tovarom informácie použité na určenie miesta, kde sa začína a končí odoslanie alebo preprava tovaru nadobúdateľovi;

                                          l)

                                          akýkoľvek dôkaz o prípadnom vrátení tovaru vrátane základu dane a uplatnenej sadzby DPH.

                              2.   Aby sa záznamy, ktoré uchováva zdaniteľná osoba alebo sprostredkovateľ konajúci na jej účet, považovali za dostatočne podrobné v zmysle článku 369x smernice 2006/112/ES, musia obsahovať tieto informácie:

                                          a)

                                          členský štát spotreby, do ktorého sa dodal tovar;

                                          b)

                                          opis a množstvo dodaného tovaru;

                                          c)

                                          dátum dodania tovaru;

                                          d)

                                          základ dane s uvedením použitej meny;

                                          e)

                                          akékoľvek následné zvýšenie alebo zníženie základu dane;

                                          f)

                                          uplatnenú sadzbu DPH;

                                          g)

                                          sumu splatnej DPH s uvedením použitej meny;

                                          h)

                                          dátum a sumu prijatých platieb;

                                          i)

                                          ak sa vystaví faktúra, informácie, ktoré sú v nej uvedené;

                                          j)

                                          informácie použité na určenie miesta, kde sa začína a končí odoslanie alebo preprava tovaru nadobúdateľovi;

                                          k)

                                          dôkaz o prípadnom vrátení tovaru vrátane základu dane a uplatnenej sadzby DPH;

                                          l)

                                          poradové číslo alebo jedinečné číslo transakcie;

                                          m)

                                          jedinečné číslo zásielky, ak je daná zdaniteľná osoba priamo zapojená do doručovania.

                              3.   Informácie uvedené v odsekoch 1 a 2 zaznamenáva zdaniteľná osoba alebo sprostredkovateľ konajúci na jej účet takým spôsobom, aby sa mohli bezodkladne elektronicky sprístupniť za každý jednotlivý dodaný tovar alebo každú jednotlivú poskytnutú službu.
                              Ak bola zdaniteľná osoba alebo sprostredkovateľ konajúci na jej účet požiadaní, aby elektronicky predložili záznamy uvedené v článkoch 369, 369k a 369x smernice 2006/112/ES a do 20 dní od dátumu žiadosti ich nepredložili, členský štát identifikácie vyzve zdaniteľnú osobu alebo sprostredkovateľa konajúceho na jej účet, aby tieto záznamy predložili. Členský štát identifikácie informuje elektronicky členské štáty spotreby o zaslaní takejto výzvy.“

                        6.

                        V kapitole XI sa vkladá tento oddiel:
                        „ODDIEL 3

                              Osobitné Úpravy pre Priznávanie a Platbu Dph Pri Dovoze

                              (Články 369y až 369zb Smernice 2006/112/ES)

                           Článok 63d
                           Uplatňovanie mesačnej platby DPH pri dovoze v súlade s osobitnými úpravami pre priznávanie a platbu DPH pri dovoze ustanovenými v hlave XII kapitole 7 smernice 2006/112/ES môže podliehať podmienkam uplatniteľným pre odklad platby cla v súlade s nariadením Európskeho parlamentu a Rady (EÚ) č. 952/2013 (*1)

                           Na účely uplatňovania osobitných úprav môžu členské štáty považovať podmienku „predložiť tovar colným orgánom v mene osoby, pre ktorú je tovar určený“ za splnenú, ak osoba predkladajúca tovar colným orgánom uvedie, že má v úmysle využiť osobitné úpravy a vybrať DPH od osoby, pre ktorú je tovar určený.

                           (*1)  Nariadenie oEurópskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).“"

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. januára 2021.
            Členské štáty však umožnia zdaniteľným osobám a sprostredkovateľom konajúcim na ich účet, aby na účely registrácie v rámci osobitných úprav predkladali informácie požadované podľa článkov 360, 369c alebo 369o smernice 2006/112/ES od 1. októbra 2020.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. novembra 2019

                  Za Radu

                  Predseda

               H. KOSONEN

            (1)  Ú. v. EÚ L 347, 11.12.2006, s. 1.

            (2)  Smernica Rady (EÚ) 2017/2455 z 5. decembra 2017, ktorou sa mení smernica 2006/112/ES a smernica 2009/132/ES, pokiaľ ide o určité povinnosti týkajúce sa dane z pridanej hodnoty pri poskytovaní služieb a predaji tovaru na diaľku (Ú. v. EÚ L 348, 29.12.2017, s. 7).

            (3)  Vykonávacie nariadenie Rady (EÚ) č. 282/2011 z 15 marca 2011, ktorým sa ustanovujú vykonávacie opatrenia smernice 2006/112/ES o spoločnom systéme dane z pridanej hodnoty (Ú. v. EÚ L 77, 23.3.2011, s. 1).

            (4)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1).


title: Vykonávacie nariadenie Komisie (EÚ) 2019/2027 z 28. novembra 2019, ktorým sa stanovuje výnimka z nariadení (ES) č. 2305/2003, (ES) č. 969/2006 a (ES) č. 1067/2008, vykonávacích nariadení (EÚ) 2015/2081 a (EÚ) 2017/2200, nariadenia (ES) č. 1964/2006 a vykonávacieho nariadenia (EÚ) č. 480/2012 a nariadenia (ES) č. 1918/2006, pokiaľ ide o termíny podávania žiadostí a vydávania dovozných povolení na rok 2020 v rámci colných kvót na obilniny, ryžu a olivový olej

text:
                  4.12.2019

                  SK

                  Úradný vestník Európskej únie

                  L 313/28

         VYKONÁVACIE NARIADENIE KOMISIE (EÚ) 2019/2027
         z 28. novembra 2019,
         ktorým sa stanovuje výnimka z nariadení (ES) č. 2305/2003, (ES) č. 969/2006 a (ES) č. 1067/2008, vykonávacích nariadení (EÚ) 2015/2081 a (EÚ) 2017/2200, nariadenia (ES) č. 1964/2006 a vykonávacieho nariadenia (EÚ) č. 480/2012 a nariadenia (ES) č. 1918/2006, pokiaľ ide o termíny podávania žiadostí a vydávania dovozných povolení na rok 2020 v rámci colných kvót na obilniny, ryžu a olivový olej
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 prvý odsek písm. e),
         keďže:

                     (1)

                     Nariadenia Komisie (ES) č. 2305/2003 (2), (ES) č. 969/2006 (3), (ES) č. 1067/2008 (4) a vykonávacie nariadenia Komisie (EÚ) 2015/2081 (5) a (EÚ) 2017/2200 (6) obsahujú osobitné ustanovenia na podávanie žiadostí o dovozné povolenia a ich vydávanie na jačmeň v rámci kvóty 09.4126, na kukuricu v rámci kvóty 09.4131, na pšenicu obyčajnú, okrem pšenice vysokej kvality, v rámci kvót 09.4123, 09.4124, 09.4125 a 09.4133 a na určité obilniny s pôvodom na Ukrajine v rámci kvót 09.4306, 09.4307, 09.4308, 09.4277, 09.4278 a 09.4279.

                     (2)

                     V nariadení Komisie (ES) č. 1964/2006 (7) a vo vykonávacom nariadení Komisie (EÚ) č. 480/2012 (8) sa stanovujú osobitné ustanovenia na podávanie žiadostí o dovozné povolenia a ich vydávanie na ryžu s pôvodom v Bangladéši v rámci kvóty 09.4517 a na zlomkovú ryžu v rámci kvóty 09.4079.

                     (3)

                     Nariadenie Komisie (ES) č. 1918/2006 (9) obsahuje osobitné ustanovenia na podávanie žiadostí a vydávanie dovozných povolení na olivový olej s pôvodom v Tunisku v rámci kvóty 09.4032.

                     (4)

                     Vzhľadom na dni pracovného pokoja v roku 2020 je vhodné na určité obdobia stanoviť výnimku z nariadení (ES) č. 2305/2003, (ES) č. 969/2006, (ES) č. 1067/2008, vykonávacích nariadení (EÚ) 2015/2081 a (EÚ) 2017/2200, nariadenia (ES) č. 1964/2006 a vykonávacieho nariadenia (EÚ) č. 480/2012 a nariadenia (ES) č. 1918/2006, pokiaľ ide o termíny na podávanie žiadostí o dovozné povolenia a na vydávanie týchto povolení, aby sa zabezpečilo dodržanie predmetných objemov kvót. V prípade potreby sa naďalej uplatňuje prideľovací koeficient stanovený podľa článku 7 ods. 2 nariadenia Komisie (ES) č. 1301/2006 (10).

                     (5)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Obilniny

               1.   Odchylne od článku 3 ods. 1 druhého pododseku nariadenia (ES) č. 2305/2003 sa žiadosti o dovozné povolenia na jačmeň v rámci kvóty 09.4126 na rok 2020 nemôžu podávať po piatku 11. decembra 2020 13.00 hod. bruselského času.

               2.   Odchylne od článku 3 ods. 4 prvého pododseku nariadenia (ES) č. 2305/2003 sa dovozné povolenia na jačmeň vydané v rámci kvóty 09.4126 na rok 2020, o ktoré sa požiadalo v období uvedenom v prílohe I k tomuto nariadeniu, vydajú k príslušnému dátumu stanovenému v danej prílohe.

               3.   Odchylne od článku 4 ods. 1 druhého pododseku nariadenia (ES) č. 969/2006 sa žiadosti o dovozné povolenia na kukuricu v rámci kvóty 09.4131 na rok 2020 nemôžu podávať po piatku 11. decembra 2020 13.00 hod. bruselského času.

               4.   Odchylne od článku 4 ods. 4 prvého pododseku nariadenia (ES) č. 969/2006 sa dovozné povolenia na kukuricu vydané v rámci kvóty 09.4131 na rok 2020, o ktoré sa požiadalo v období uvedenom v prílohe I k tomuto nariadeniu, vydajú k príslušnému dátumu stanovenému v danej prílohe.

               5.   Odchylne od článku 4 ods. 1 druhého pododseku nariadenia (ES) č. 1067/2008 sa žiadosti o dovozné povolenia na pšenicu obyčajnú, okrem pšenice vysokej kvality, v rámci kvót 09.4123, 09.4124, 09.4125 a 09.4133 na rok 2020 nemôžu podávať po piatku 11. decembra 2020 13.00 hod. bruselského času.

               6.   Odchylne od článku 4 ods. 4 prvého pododseku nariadenia (ES) č. 1067/2008 sa dovozné povolenia na pšenicu obyčajnú inú ako vysokej kvality vydané v rámci kvót 09.4123, 09.4124, 09.4125 a 09.4133 na rok 2020, o ktoré sa požiadalo v období uvedenom v prílohe I k tomuto nariadeniu, vydajú k príslušnému dátumu stanovenému v danej prílohe.

               7.   Odchylne od článku 2 ods. 1 druhého pododseku vykonávacieho nariadenia (EÚ) 2015/2081 sa žiadosti o dovozné povolenia na obilniny s pôvodom na Ukrajine v rámci kvót 09.4306, 09.4307 a 09.4308 na rok 2020 nemôžu podávať po piatku 11. decembra 2020 13.00 hod. bruselského času.

               8.   Odchylne od článku 2 ods. 3 vykonávacieho nariadenia (EÚ) 2015/2081 sa dovozné povolenia na obilniny s pôvodom na Ukrajine vydané v rámci kvót 09.4306, 09.4307 a 09.4308 na rok 2020, o ktoré sa požiadalo v období uvedenom v prílohe I k tomuto nariadeniu, vydajú k príslušnému dátumu stanovenému v danej prílohe.

               9.   Odchylne od článku 2 ods. 1 druhého pododseku vykonávacieho nariadenia (EÚ) 2017/2200 sa žiadosti o dovozné povolenia na obilniny s pôvodom na Ukrajine v rámci kvót 09.4277, 09.4278 a 09.4279 na rok 2020 nemôžu podávať po piatku 11. decembra 2020 13.00 hod. bruselského času.

               10.   Odchylne od článku 2 ods. 3 vykonávacieho nariadenia (EÚ) 2017/2200 sa dovozné povolenia na obilniny s pôvodom na Ukrajine vydané v rámci kvót 09.4277, 09.4278 a 09.4279 na rok 2020, o ktoré sa požiadalo v období uvedenom v prílohe I k tomuto nariadeniu, vydajú k príslušnému dátumu stanovenému v danej prílohe.

            Článok 2
            Ryža

               1.   Odchylne od článku 4 ods. 3 prvého pododseku nariadenia (ES) č. 1964/2006 sa žiadosti o dovozné povolenia na ryžu s pôvodom v Bangladéši v rámci kvóty 09.4517 na rok 2020 nemôžu podávať po piatku 11. decembra 2020 13.00 hod. bruselského času.

               2.   Odchylne od článku 5 ods. 2 nariadenia (ES) č. 1964/2006 sa dovozné povolenia na ryžu s pôvodom v Bangladéši vydané v rámci kvóty 09.4517 na rok 2020, o ktoré sa požiadalo v období uvedenom v prílohe II k tomuto nariadeniu, vydajú k príslušnému dátumu stanovenému v danej prílohe.

               3.   Odchylne od článku 2 ods. 1 tretieho pododseku vykonávacieho nariadenia (EÚ) č. 480/2012 sa žiadosti o dovozné povolenia na zlomkovú ryžu v rámci kvóty 09.4079 na rok 2020 nemôžu podávať po piatku 11. decembra 2020 13.00 hod. bruselského času.

               4.   Odchylne od článku 3 ods. 2 vykonávacieho nariadenia (EÚ) č. 480/2012 sa dovozné povolenia na zlomkovú ryžu vydané v rámci kvóty 09.4079 na rok 2020, o ktoré sa požiadalo v období uvedenom v prílohe II k tomuto nariadeniu, vydajú k príslušnému dátumu stanovenému v danej prílohe.

            Článok 3
            Olivový olej

               1.   Odchylne od článku 3 ods. 1 nariadenia (ES) č. 1918/2006 sa žiadosti o dovozné povolenia na olivový olej s pôvodom v Tunisku na rok 2020 nemôžu podávať po utorku 15. decembra 2020.

               2.   Odchylne od článku 3 ods. 3 nariadenia (ES) č. 1918/2006 sa dovozné povolenia na olivový olej s pôvodom v Tunisku, o ktoré sa požiadalo v obdobiach uvedených v prílohe III k tomuto nariadeniu, vydajú k príslušným dátumom uvedeným v danej prílohe.

            Článok 4
            Nadobudnutie účinnosti
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Stráca účinnosť 1. januára 2021.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. novembra 2019

                  Za Komisiu

                  v mene predsedníčky

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Nariadenie Komisie (ES) č. 2305/2003 z 29. decembra 2003, ktorým sa otvára tarifná kvóta Spoločenstva na dovoz jačmeňa z tretích krajín a ustanovuje sa jej spravovanie (Ú. v. EÚ L 342, 30.12.2003, s. 7).

            (3)  Nariadenie Komisie (ES) č. 969/2006 z 29. júna 2006, ktorým sa otvára a ustanovuje správa colnej kvóty Spoločenstva na dovoz kukurice pôvodom z tretích krajín (Ú. v. EÚ L 176, 30.6.2006, s. 44).

            (4)  Nariadenie Komisie (ES) č. 1067/2008 z 30. októbra 2008, ktorým sa otvára a ustanovuje správa colných kvót Spoločenstva pre bežnú pšenicu z tretích krajín, okrem pšenice vysokej kvality, a ktoré stanovuje výnimku z nariadenia Rady (ES) č. 1234/2007 (Ú. v. EÚ L 290, 31.10.2008, s. 3).

            (5)  Vykonávacie nariadenie Komisie (EÚ) 2015/2081 z 18. novembra 2015, ktorým sa otvárajú dovozné colné kvóty na určité obilniny s pôvodom na Ukrajine a ktorým sa stanovuje ich správa (Ú. v. EÚ L 302, 19.11.2015, s. 81).

            (6)  Vykonávacie nariadenie Komisie (EÚ) 2017/2200 z 28. novembra 2017, ktorým sa otvárajú dovozné colné kvóty na určité obilniny z Ukrajiny a ktorým sa stanovuje ich správa (Ú. v. EÚ L 313, 29.11.2017, s. 1).

            (7)  Nariadenie Komisie (ES) č. 1964/2006 z 22. decembra 2006 o podrobných pravidlách otvárania a o spôsobe spravovania dovoznej kvóty na ryžu s pôvodom v Bangladéši podľa nariadenia Rady (EHS) č. 3491/90 (Ú. v. EÚ L 408, 30.12.2006, s. 19).

            (8)  Vykonávacie nariadenie Komisie (EÚ) č. 480/2012 zo 7. júna 2012, ktoré otvára a spravuje colnú kvótu pre zlomkovú ryžu s číselným znakom KN 1006 40 00 na produkciu potravinových prípravkov s číselným znakom KN 1901 10 00 (Ú. v. EÚ L 148, 8.6.2012, s. 1).

            (9)  Nariadenie Komisie (ES) č. 1918/2006 z 20. decembra 2006, ktorým sa otvára colná kvóta a stanovuje spravovanie colnej kvóty na olivový olej s pôvodom v Tunisku (Ú. v. EÚ L 365, 21.12.2006, s. 84).

            (10)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).

            PRÍLOHA I

                        Obdobia podávania žiadostí o dovozné povolenia na obilniny

                        Dátumy vydávania povolení

                        od piatka 3. apríla 13.00 hod. do piatka 10. apríla 2020 13.00 hod. bruselského času

                        prvý pracovný deň od utorka 20. apríla 2020

            PRÍLOHA II

                        Obdobia podávania žiadostí o dovozné povolenia na ryžu

                        Dátumy vydávania povolení

                        od piatka 3. apríla 13.00 hod. do piatka 10. apríla 2020 13.00 hod. bruselského času

                        prvý pracovný deň od utorka 20. apríla 2020

            PRÍLOHA III

                        Obdobia podávania žiadostí o dovozné povolenia na olivový olej

                        Dátumy vydávania povolení

                        pondelok 6. alebo utorok 7. apríla 2020

                        prvý pracovný deň od piatka 17. apríla

                        pondelok 18. alebo utorok 19. mája 2020

                        prvý pracovný deň od utorka 28. mája